Οικογένεια Μελά

[thumb|right|250px|Οι γιοι του [Μιχαήλ Μελάς|Μιχαήλ Γ. Μελά. Από δεξιά όρθιοι: ο Λέων, ο Παύλος, ο Κωνσταντίνος, ο Βασίλειος και καθιστός ο Γεώργιος]]

Η **οικογένεια Μελά** είναι παλιά οικογένεια, με καταγωγή την 'Ηπειρο, τα μέλη της οποίας διέπρεψαν στο εμπόριο, τα γράμματα και την πολιτική.

## Ιστορικά στοιχεία

Υποστηρίζεται ότι η οικογένεια αποτελεί κλάδο της βυζαντινής οικογένειας Στρατηγοπούλου, κλάδου των Μελισσηνών, η έδρας της πάντως φαίνεται να ήταν τα Ιωάννινα. Για διαφόρους λόγους τα μέλη της διασκορπίστηκαν στα Βαλκάνια και την Κεντρική Ευρώπη. Ειδικά στην Αυστρία οι Μελάδες κατέλαβαν σημαντικές θέσεις με χαρακτηριστικά παραδείγματα τον Ιωάννη Φρειδερίκο Μελά, αυλικό του Αυτοκράτορα Καρόλου ΣΤ΄ και τον Μιχαήλ Φρειδερίκο Βενέδικτο Μελά, απόγονο του προηγούμενου και αρχιστράτηγο των αυστριακών δυνάμεων. Ο νεότερος κλάδος της οικογένειας εμφανίζεται στις αρχές του 18ου αιώνα στην Παλιά Πογδόριανη, όπου βρισκόταν και ο πύργος τους. Τα μέλη της ασχολήθηκαν με το εμπόριο ιδρύοντας τον ομώνυμο εμπορικό οίκο.

Τα αδέλφια Λέων, Αναστάσιος και Πάνος Μελάς άνοιξαν υποκαταστήματα σε διάφορες πόλεις της Ευρώπης, όπως στην Κωνσταντινούπολη και την Βραΐλα. Οι γιοι του Λέοντα συνέχισαν την εμπορική δραστηριότητα με τον Γεώργιο Μελά να καταφέρνει να αναδειχθεί στην Κωνσταντινούπολη. Με την απελευθέρωση της Ελλάδας τα μέλη της εγκαθίστανται στην Αθήνα, όπου και δραστηριοποιούνται με την πολιτική. Ο Λέων Μελάς, γιος του Γεωργίου, καταλαμβάνει σημαντικά υπουργικά αξιώματα ενώ ο Μιχαήλ Μελάς, έτερος γιος του Γεωργίου, αναδεικνύεται σε σημαίνον στέλεχος της αθηναϊκής κοινωνίας διατελώντας δήμαρχος Αθηνών, βουλευτής και πρόεδρος της Αθηναϊκής Λέσχης. Τα παιδιά του θα ασχοληθούν με την πολιτική ενώ ο γιος του, Παύλος Μελάς, αξιωματικός του στρατού, θα σκοτωθεί κατά τον Μακεδονικό Αγώνα.

Ως πολιτικοί διακρίθηκαν οι Λέων Γ. Μελάς, Γεώργιος Β. Μελάς, Μιχαήλ Γ. Μελάς, Λέων Μ. Μελάς, Γεώργιος Μ. Μελάς, Κωνσταντίνος Μελάς, Αλέξανδρος Μελάς, Γεώργιος Μυλωνάς, Μιλτιάδης Νεγρεπόντης ενώ οι Λέων Β. Μελάς, Βασίλειος Μόστρας και Μιχαήλ Κ. Μελάς διακρίθηκαν ως διπλωμάτες. Σημαντικοί έμποροι και βιομήχανοι υπήρξαν οι Βίκτωρ Λ. Μελάς, Βασίλειος Β. Μελάς και Βασίλειος Γ. Μελάς ενώ σταδιοδρομία στον στρατό ακολούθησαν οι Κωνσταντίνος Μελάς, Βασίλειος Μ. Μελάς, Αλέξανδρος Μελάς, Μιχαήλ Π. Μελάς, Παύλος Μ. Μελάς και Παύλος Β. Μελάς. Στα γράμματα & στις τέχνες ξεχωρίζουν οι Λέων Γ. Μελάς, Ελένη Νεγρεπόντη - Ουράνη, Δημήτριος Βικέλας, Νάτα Μελά και Βίκτωρ Θ. Μελάς. Οι Μιχαήλ Γ. Μελάς και Βασίλειος Μ. Μελάς διετέλεσαν πρόεδροι της Αθηναϊκής Λέσχης.

Οι κατοικίες της οικογένειας βρίσκονται στην οδό Πανεπιστημίου και ανήκουν στην Αθηναϊκή Λέσχη, ενώ έπαυλη διατηρούσαν και στην Κηφισιά. Στο Α΄ νεκροταφείο Αθηνών ξεχωρίζει για την τεχνική του ο τάφος του Λεόντος Μελά.

## Μέλη

* Δημήτριος Μελάς

** Πάνος Μελάς, έμπορος και γιος του Δημητρίου
** Αναστάσιος Μελάς, έμπορος και γιος του Δημητρίου
*** Δημήτριος Μελάς, έμπορος και γιος του Αναστασίου
*** Πέτρος Μελάς, έμπορος και γιος του Αναστασίου
** Λέων Δ. Μελάς, έμπορος και γιος του Δημητρίου
***Ιωάννης Μελάς, έμπορος, αγωνιστής του 1821 και γιος του Λέοντα
*** Παύλος Λ. Μελάς, έμπορος και γιος του Λέοντα
*** Αγγελική Μελά, σύζυγος Ιωάννη Πάνου και κόρη του Λέοντα
*** Δημήτριος Μελάς, έμπορος και γιος του Λέοντα
*** Θεόδωρος Μελάς, έμπορος και γιος  του Λέοντα
*** Γεώργιος Λ. Μελάς, έμπορος, σύζυγος της Σμαράγδας Βασιλείου και γιος του Λέοντα
****Λέων Γ. Μελάς, συγγραφέας, νομικός, υπουργός και γιος του Γεωργίου
***** Βίκτωρ Λ. Μελάς, ευεργέτης και γιος του Λέοντος
****** Θεοδόσιος Μελάς, γιος του Βίκτωρα
******* Βίκτωρ Θ. Μελάς, δικηγόρος, μέλος δ.σ. του ΜΙΕΤ, σύζυγος Εύης Ζήση και γιος του Θεοδοσίου
****** Γεώργιος Β. Μελάς, πολιτικός, διπλωμάτης, σύζυγος Ιουλίας Μιχαήλ Σαλβάγου και γιος του Βίκτωρα
******* Λέων Γ. Μελάς, βιομήχανος και γιος του Γεωργίου
****** Λέων Β. Μελάς, διπλωμάτης, σύζυγος Δωροθέας Davies και γιος του Βίκτωρα
******* Αλεξάνδρα Μελά, σύζυγος Δημητρίου Μελά και κόρη του Λεόντος
******** Λέων Μελάς, σύζυγος Ελένης Μαρτίνου και γιος της Αλεξάνδρας
****** Παύλος Β. Μελάς, αξιωματικός του στρατού και γιος του Βίκτωρα
****** Βασίλειος Β. Μελάς, βιομήχανος και γιος του Βίκτωρα
***** Ευφροσύνη Μελά, σύζυγος του Βασιλείου Μπουντούρη και κόρη του Λέοντα
***** Χαρίκλεια Μελά, σύζυγος του Κωνσταντίνου Σμολένσκη και κόρη του Λέοντος
***** Ελένη Μελά, συζύγου του Σπύρου Μόστρα και κόρη του Λέοντα
****** Σοφία Μόστρα, σύζυγος του Παναγιώτη Δαγκλή και κόρη της Ελένης
******* Ελένη Δαγκλή, σύζυγος Αλέξανδρου Μυλωνά και κόρη της Σοφίας
******** Γεώργιος Μυλωνάς, δικηγόρος, βουλευτής, υπουργός και γιος της Ελένης
********* Ελένη Μελά, σύζυγος Ηλία Κουλουκουντή και κόρη του Γεωργίου
****** Δημήτριος Μόστρας, μηχανικός και γιος της Ελένης
******* Βασίλειος Μόστρας, διπλωμάτης, συγγραφέας και γιος του Δημητρίου
**** Κωνσταντίνος Μελάς, έμπορος και γιος του Γεωργίου
**** Βασίλειος Γ. Μελάς, έμπορος, σύζυγος της Τερψιχόρης Γεραλοπούλου και γιος του Γεωργίου
**** Μιχαήλ Γ. Μελάς, δήμαρχος Αθηναίων, βουλευτής, έμπορος, σύζυγος της Ελένης Βουτσινά και γιος του Γεωργίου
*****Παύλος Μ. Μελάς, αξιωματικός του στρατού, μακεδονομάχος, σύζυγος της Ναταλίας Δραγούμη και γιος του Μιχαήλ
******Μιχαήλ Π. Μελάς, αξιωματικός του στρατού, σύζυγος Αλεξάνδρας Πεσμαζόγλου και γιος του Παύλου
*******Νάτα Μελά, γλύπτρια, σύζυγος του Άρη Κωνσταντινίδη και κόρη του Μιχαήλ
::::::: *Δημήτρης Κωνσταντινίδης, αρχιτέκτων, σύζυγος της Λουκίας Νομικού και γιός της Νάτας
::::::: *Αλεξάνδρα Κωνσταντινίδη, σχεδιάστρια, σύζυγος Κωνσταντίνου Τσουκαλά και κόρη της Νάτας
***** Μαρία Μελά, σύζυγος του Έκτορα Ρωμανού, αυλάρχη του πρίγκιπα Νικολάου, και κόρη του Μιχαήλ
***** Γεώργιος Μ. Μελάς, δικηγόρος, ιδιαίτερος γραμματέας του Βασιλιά Κωνσταντίνου και γιος του Μιχαήλ
***** Άννα Μελά, γνωστή ως "Μάννα του Στρατού", σύζυγος Απόστολου Παπαδόπουλου και κόρη του Μιχαήλ
****** Αντώνης Παπαδόπουλος, κτηματίας, σύζυγος της Αλεξάνδρας Στεφάνου Δέλτα και γιος της Άννας
***** Λέων Μ. Μελάς, δικηγόρος, βουλευτής, σύζυγος της Ανδρομάχης Σλήμαν και γιος του Μιχαήλ
****** Αλέξανδρος Μελάς, αξιωματικός του στρατού, βουλευτής και γιος του Λέοντος. 
******* Ανδρομάχη Μελά, κόρη του Αλεξάνδρου Μελά εξ υιοθεσίας, θυγατέρα στενού του φίλου και πριν την υιοθεσία, αναδεξιμιά του. Απεβίωσε στην Αθήνα το 2010
****** Λίνος Μελάς, έτερος υιός του Λέοντα Μελά
***** Κωνσταντίνος Μελάς, αξιωματικός του Βασιλικού Ναυτικού, βουλευτής και γιος του Μιχαήλ
****** Μιχαήλ Κ. Μελάς, διπλωμάτης, σύζυγος Χριστίνας Αλέξανδρου Καραπάνου και γιος του Κωνσταντίνου
***** Βασίλειος Μ. Μελάς, αξιωματικός του στρατού, πρόεδρος της Αθηναϊκής Λέσχης, σύζυγος της Ελένης Σούτσου και γιος του Μιχαήλ
****** Σοφία Μελά, σύζυγος του Φωκίωνος Ρωκ και κόρη του Βασιλείου
******* Νικόλαος Ρωκ - Μελάς, μέλος του Δ.Σ. του ιδρύματος "Βασίλειος Γ. Μελάς", πρόεδρος του Συλλόγου «Οι Φίλοι του Μουσείου Μπενάκη», σύζυγος Ελένης Λεβίδη και γιος της Σοφίας
**** Ευφροσύνη Μελά, σύζυγος Ανδρέα Βαλλιάνου και κόρη του Γεωργίου
***** Μαρίνος Βαλλιάνος, έμπορος, σύζυγος Ελένης Δούμα και γιος της Ευφροσύνης
***** Αγγελική Βαλλιάνου, σύζυγος Γεωργίου Ζαρίφη και κόρη της Ευφροσύνης
****** Στέφανος Ζαρίφης, σύζυγος Μαρίας Ευγενίδη και γιος της Αγγελικής
******* Γεώργιος - Περικλής Ζαρίφης, γιος του Στεφάνου
******* Αγγελική Ζαρίφη, σύζυγος Γεωργίου Ζαρίφη και κόρη του Στεφάνου
******** Θεόδωρος Ζαρίφης, τραπεζίτης και γιος της Αγγελικής
***** Μαρία Βαλλιάνου, σύζυγος Άθους Ρωμανού και κόρη της Ευφροσύνης
***** Αικατερίνη Βαλλιάνου, σύζυγος Νικολάου Κούππα και κόρη της Ευφροσύνης
***** Ελένη Βαλλιάνου, σύζυγος του Μενέλαου Νεγρεπόντη και κόρη της Ευφροσύνης
****** Μιλτιάδης Νεγρεπόντης, βουλευτής, υπουργός, σύζυγος Μαρίας Λύντερ και γιος της Ελένης
******* Ελένη Νεγρεπόντη - Ουράνη, συγγραφέας (Άλκης Θρύλος), σύζυγος του Πολύβιου Κορύλλου και του Κώστα Ουράνη και κόρη του Μιλτιάδη
**** Σμαράγδα Μελά, σύζυγος Εμμανουήλ Βικέλα και κόρη του Γεωργίου
***** Δημήτριος Βικέλας, λόγιος, λογοτέχνης, ποιητής, πρώτος πρόεδρος της ΔΟΕ, σύζυγος της Καλλιόπης Γεραλοπούλου και γιος της Σμαράγδας

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, εκδοτικός Οργανισμός Πάπυρος, τόμος 41, λήμμα Μελάς 
* Λέοντος Ι. Μελά, Ηπειρωτικές Μελέτες - "Μία Οικογένεια μία Ιστορία", Αθήνα 1967.
* Λέοντος Ι. Μελά, "Σελίδες της Ηπείρου", Αθήναι 1963.